Pociūnėlių tvenkinys

Pociūnėlių tvenkinys – tvenkinys Lietuvoje, Radviliškio rajone, 10 km į pietryčius nuo Baisogaloshttp://ezerai.vilnius21.lt/pociuneliu-v7741.html. Sudarytas užtvenkus Liaudės upę (Nevėžio intakas) 29 km nuo jos žiočių. Tvenkinio ilgis iš šiaurės į pietus – 2,93 km, plotis – iki 0,13 km. Šiaurinėje dalyje yra 2 užpelkėjusios ir apaugusios krūmynais atšakos. Altitudė 79,5 m. Krantai neaukšti, vietomis apaugę medžiais. Aplinkui plačiai driekiasi dirbami laukai. Pietinėje pakrantėje įsikūręs Pociūnėlių miestelis, netoli užtvankos yra paplūdimys. Prie tvenkinio esantys kaimai: Aguriškės, Panekelpiai, Sirutiškiai, Rinktinėliai. Veikia kaimo turizmo sodyba. Tvenkinio pylimu eina kelias . 

Tvenkinys įrengtas 1973 metais.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Radviliškio rajono tvenkiniai